15/02/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. V15.50195. Pérez Torres Marítima, S. L. Ferrol

ANUNCIO DE INFORMACIÓN PÚBLICA CLAVE: DH. V15.50195 PÉREZ TORRES MARÍTIMA, S. L., de conformidade co artigo 116 do Regulamento Xeral de Costas, solicita autorización para o vertido á ría de Ferrol dun caudal máximo de 264 m 3 /ano de augas residuais fecais depuradas e dun caudal máximo de 1.837 m 3 /ano de augas residuais industriais e de escorrega depuradas procedentes dunhas instalacións dedicadas a oficinas, taller, naves de almacenamento, e peirao de descarga localizadas no Porto Interior de Ferrol (T. M. Ferrol). As augas residuais fecais xeradas nos aseos das oficinas son conducidas para o seu tratamento nun sistema de depuración deseñado para 30 habitantes equivalentes constituído por: Arqueta de pretratamento en PRFV de dimensións totais 0,75 x 0,4 x 0,4 m 3, dotada de reixa de aceiro inoxidable de 20 mm de separación entre barrotes. Estación depuradora compacta de oxidación total de 2 m de diámetro e 3,25 m de lonxitude; constituída por un primeiro compartimento de 5,25 m 3 de volume con aireación mediante soprante e grella de difusores de burbulla fina; e un segundo compartimento de decantación de 3,5 m 3 dotado de recirculación. As augas residuais fecais depuradas vértense á ría de Ferrol, a través da rede do porto, no punto de coordenadas UTM (ETRS89): X=560.940; Y=4.814.217. As augas residuais industriais xeradas na limpeza do taller e no lavado de maquinaria (1.230 m 3 /ano) e as augas residuais de escorrega xeradas na zona de taller (607 m 3 /ano) son tratadas nun sistema constituído polos seguintes elementos: Arqueta de entrada de 1,14 x 0,88 x 1,82 m 3. Separador de hidrocarburos de clase I de placas coalescentes en formigón armado, de 6 L/s de capacidade e dimensións 1,2 x 1,0 x 1,5 m 3. Cámara de 1,2 x 1,0 x 1,5 m 3 para o almacenamento dos hidrocarburos separados. As augas residuais industriais e de escorrega depuradas vértense á ría de Ferrol, a través da rede do porto, no punto de coordenadas UTM (ETRS89): X=560.686; Y=4.814.446. As augas pluviais procedentes das cubertas das distintas naves e edificacións así como as xeradas no peirao de descarga, non susceptibles de estaren afectadas pola actividade desenvolvida nas instalacións, vértense á ría de Ferrol a través da rede do porto. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentalas súas reclamacións, durante o prazo sinalado, no Concello de Ferrol; nas oficinas da entidade pública empresarial Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela; e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2-9.º andar da Coruña; onde se atopa exposto o proxecto para que poida ser examinado por quen desexe. Santiago de Compostela, 2 de febreiro de 2017. A xefa da Área de Vertidos Asdo.: Isabel Vila Vilariño